Toomas Vitsut

Toomas Vitsut (sündinud 1. jaanuaril 1960 Tallinnas) on Eesti poliitik, XIII Riigikogu liige; Tallinna linnavolikogu esimees (2005–2015).

 Hariduskäik 
Aastatel 1981–1986 õppis ta Tallinna Pedagoogilises Instituudis ja sai kehalise kasvatuse õpetaja kvalifikatsiooni.
1993. aastal sai samas ülikoolis sporditeaduste magistrikraadi, magistritöö teema "Sportlaste saavutusmotivatsiooni seostest sooritusega".Vilistlased. Terviseteaduste ja Spordi Instituut, Tallinna Ülikool. Vaadatud 30.03.2015.

 Parteiline kuuluvus 
Toomas Vitsut kuulus 1994–2023 Eesti Keskerakonda ning on olnud ka Keskerakonna juhatuse liige.

 Töökäik 
 1982–1987 Tallinna Mererajooni RSN TK Kommunaalosakond, vaneminsener 
 1987–1995 Tallinna Pedagoogikaülikool, teadur, õppejõud, aspirant, doktorant 
 1995–1996 Eesti Vabariik, Siseministeerium, ministri nõunik 
 1996–1999 Tallinna linnavolikogu kantselei, esimehe nõunik-abi 
 1999–2001 Interdistsiplinaarsete Uuringute Instituut, juhatuse esimees 
 2001–2004 ja 2005 Tallinna abilinnapea 
 21. aprill 2005 – märts 2015 Tallinna linnavolikogu esimeesToomas Vitsuti CV, Tallinna linna koduleht.

 2005. aasta kohalike omavalitsuste valimine 
2005. aasta Tallinna linnavolikogu valimistel kogus Vitsut Tallinna kesklinnas 962 häält ja osutus valituks. 21. aprillil asus Tallinna volikogu senine esimees Edgar Savisaar tööle riigi majandus- ja kommunikatsiooniministrina ning volikogu valis uueks esimeheks Toomas Vitsuti.Vitsut sai Tallinna volikogu juhiks, err.ee 21.04.2005. Vitsuti poolt oli 43 saadikut, vastu 6.Tallinna linnavolikogu esimeheks sai Toomas Vitsut, Postimees, 21.04.2005.

 Tegevus volikogu esimehena 
Linnavolinik Dmitri Klenski ettepaneku peale hakata edaspidi volikogu töös kasutama vene keele tõlki tuletas Vitsut avalikkusele meelde, et volikogu töökeel on eesti keelKlenski tahab volikogu istungile tõlki, Postimees, 25.05.2005.. 4. juulil 2006 algatas Vitsut pronkssõduri küsimuses ümarlauaVitsut algatab pronkssõduri küsimuses ümarlaua, Postimees, 04.07.2006.. 8. veebruaril 2007 algatas Vitsut ringtee rajamise ümber Tallinna, et vähendada Tallinna suuremate magistraalide liikluskoormustToomas Vitsut algatas Tallinna ringtee rajamise, Postimees, 08.02.2007.. Samal aastal soovitas Vitsut USA vastavale eeskujule toetudes võtta kasutusele eluasemelaenude assotsiatsioon, mis riikliku ja erakapitali toel võimaldaks keskklassile jõukohaseid eluasemelaeneToomas Vitsut: Eesti võiks elamuturul avastada Ameerikat, Tarbija 24, 03.08.2007.
Augustis 2008 algatas Vitsut Tallinna ühtse valimisringkonna idee, et tagada linna eri osade proportsionaalsemat esindatust. Algatus tõi kaasa suuremate päevalehtede kriitika Tallinna terminaator, tallinnapostimees.ee, 14.02.2009.. Vitsut on Eesti kultuurilinnade liidu initsiaatorTallinn algatab Eesti kultuurilinnade liidu, tallinnapostimees.ee, 15.10.2008..

Vitsut kandideeris 2003. aasta Riigikogu valimistel valimisringkonnas nr 2 (sai 122 häält), 2007. aasta Riigikogu valimistel valimisringkonnas nr 2 (sai 231 häält) ning 2011. aasta Riigikogu valimistel valimisringkonnas nr 2 (sai 611 häält), kuid valituks ei osutunud.http://vvk.ee/arhiiv/kandidaadi-otsing/?otsi_ajaloost=vitsut

Ta kandideeris ka 2015. aasta Riigikogu valimistel valimisringkonnas nr 2, sai 503 häält ning pääses Riigikokku kompensatsioonimandaadiga.http://rk2015.vvk.ee/detailed-2.htmlhttp://rk2015.vvk.ee/acquired-mandates.html

 Tsitaate 
 "Valitsus ei tunnista vigu, mis riigi majanduspoliitikas tehtud, vaid püüab suruda ka pealinna valmist "Ritsikas ja sipelgas" tuntud "eikuskilt eimidagi" poliitikat."Vau, me edestame Põhja-Koread!, toomasvitsut.com, 12. september 2009.
 "Eesti keel on üks ilusaima kõlaga keeli maailmas. Seda enam on kahju, kui keelepoliitikast saab ametlikul tasandil malakas või sunnimehhanism "õige" mõtteviisi kujundamiseks."Kas tulevikus tohivad koerad haukuda Eestis gav-gav?, toomasvitsut.com, 13. september 2009.

 Ühiskondlik tegevus 
 Tallinna Visiooninõukoja esimeesTallinna Visiooninõukoda, toomasvitsut.com
 Eesti Inglise Keelt Kõnelejate Seltsi komitee esimees
 MTÜ Euroscience Eesti aseesimees. Ühingu eesmärgiks on tugevdada interdistsiplinaarseid sidemeid Eesti teadlaste vahel, luua ja arendada sidemeid Euroopa kolleegidega.

 Merelaevandusäri 
2011. aasta veebruaris väideti ETV saates "Pealtnägija", et Vitsutile ja linnaplaneerimise ameti juhataja Toomas Õispuule kuuluv laev Balkan Star vedas lõhkeainet Vahemere maadesse, sealhulgas Liibüasse. Vitsut neid väiteid ei eitanud.Kristin Aasma, "Pealtnägija": Tallinna linnahärrad korraldasid Liibüasse relvavedu, Õhtuleht, 09.02.2011 

 Tunnustus 
 2012 Tallinna vapimärk

Viited

 Välislingid 
 Toomas Vitsuti blogi
 Linnajuht Toomas Vitsut käib tööl, relv põues Postimees, 9. november 2005
 SDE arvas Mardna Vitsuti poolt hääletamise eest fraktsioonist välja Postimees, 20. detsember 2005
 Vitsut soovib sõjahaudade kaitse seadusega riigikohtusse minna Postimees, 19. aprill 2007
 Vitsut süüdistab Ansipit kriisi teadlikus tekitamises Postimees, 24. mai 2007
 Vitsut: riik peab laenu võtma Postimees, 10. august 2009
 Tuuli Aug. Võimud on Vitsuti telefonikampaania ees jõuetud, epl.ee, 5. oktoober 2009
 Parteikaaslased kuldasid ametist lahkunud Vitsuti üle, Postimees/Tallinncity, 2. aprill 2015

Kategooria:Eesti Keskerakonna poliitikud
Kategooria:XIII Riigikogu liikmed
Kategooria:Sündinud 1960